open-index/open-wikipedia-markdown huggingface dataset:
Aleksei Palm

**Aleksei Palm** (5. juuni 1882 Tartu – 29. oktoober 1960 Tartu) oli Eesti sporditegelane.

1914. aastani võistles ta tõstmises ja maadluses.

1901. aastal asutas ta koos vend Friedrich Anton Palmiga, August Lagastikuga ja Oskar Assoga spordiringi, millest 1907. aastal kujunes välja spordiselts Aberg.

## Viited

## Välislingid
*
2014. aasta Giro d'Italia

**2014. aasta Giro d'Italia** oli 97. Giro d'Italia, mis toimus 9. maist 1. juunini. Velotuur algas Belfastis 21,7 km meeskondliku temposõiduga ja lõppes Triestes 172 km grupisõiduga. 

Võitis Nairo Quintana (Movistar Team), teise koha sai Rigoberto Urán (Omega Pharma-Quick Step) (mõlemad kolumbialased) ja kolmandaks tuli itaallane Fabio Aru (Astana). Punktiarvestuse võitis prantslane Nacer Bouhanni (FDJ.fr), "mägede kuningas" oli kolumbialane Julián Arredondo (Trek Factory Racing) ja noorratturite konkurentsis oli võitja Quintana. Kiireim võistkond oli Ag2r-La Mondiale ning võistkondliku punktiarvestuse võitis Omega Pharma-Quick Step.

## Võistkonnad

Velotuuril osales 22 meeskonda: 18 UCI ProTeam litsentsiga võistkonda ja 4 korraldajate kutsutud võistkonda.

* Ag2r-La Mondiale
* Androni Giocattoli-Venezuela*
* Astana
* Bardiani-CSF*
* Belkin
* BMC
* Cannondale
* Colombia
* Europcar
* FDJ.fr
* Garmin-Sharp
* Giant-Shimano
* Katusha
* Lampre-Merida
* Lotto-Belisol
* Movistar
* Neri Sottoli*
* Omega Pharma-Quick Step
* Orica-GreenEDGE
* Sky
* Tinkoff-Saxo
* Trek Factory Racing

 * – *Wild-card*i ehk vabapääsmega meeskonnad

## Etapid

Etapid olid jagatud 5 kategooriasse, mida tähistati tähtedega A–E. A tähendas kõige kergema raskusastmega etappi ja D kõige raskema raskusastmega etappi, E tähendas temposõitu. Kategooriate järgi arvutati, kui suur on ajalimiit ja kui palju punkte etapil jagatakse. 

2014. aasta Giro trass läbis kolme riigi territooriumi: Suurbritannia, Iirimaa ja Itaalia. Erinevalt eelmistest aastatest algas velotuur reedel ja varasema kahe puhkepäeva asemel oli kolm.

## Üldarvestused

### Üldarvestus

### Punktiarvestus

### Mägedepunktid

### Noorrattur

### Võistkondlik arvestus

### Võistkondlik punktiarvestus

## Tulemused
### 1. etapp
9. mai 2014 Belfast 21,7 km võistkondlik temposõit
#### Tulemused

#### Üldarvestus pärast 1. etappi



### 2. etapp
10. mai 2014 Belfast 219 km
#### Tulemused

#### Üldarvestus pärast 2. etappi

### 3. etapp
11. mai 2014 Armagh-Dublin 187 km
#### Tulemused

#### Üldarvestus pärast 3. etappi

### 4. etapp
13. mai 2014 Giovinazzo-Bari 112 km
#### Tulemused

#### Üldarvestus pärast 4. etappi

### 5. etapp
14. mai 2014 Taranto-Viggiano 203 km
#### Tulemused

#### Üldarvestus pärast 5. etappi

### 6. etapp
15. mai 2014 Sassano-Montecassino 257 km
#### Tulemused

#### Üldarvestus pärast 6. etappi
Merili Kukuškin

**Merili Kukuškin** (neiupõlvenimi **Randmaa**; sündinud 14. juuni 1985 Audru) on eesti purjetaja ja jääpurjetaja.

Ta lõpetas aastal 2004 Pärnu Raeküla Gümnaasiumi. Aastal 2007 lõpetas ta Tallinna Tehnikaülikooli mehaanikateaduskonna tootearenduse ja tootmistehnika eriala bakalaureuseõppes ning aastal 2009 magistriõppes. 2015. aastal sai TTÜ mehaanikateaduskonnas doktorikraadi.

Purjetamist alustas ta 2000. aastal isa Uku Randmaa innustusel. 

Ta tuli 2001. ja 2002. aastal '''Zoom<sup>8</sup> ''' klassis Euroopa meistriks. 2004. aasta MM-il sai 4. ja 2003. aasta MM-il 6. koha. 

## Viited

## Välislingid
*
*
Izmail Uspenski

**Izmail Uspenski** (9. veebruar 1937 Leningradi oblast – 27. august 1995 Jõgeva) on Eesti maadleja ja maadlustreener.

Aastal 1974 tuli ta II Eesti raskejõustikuspartakiaadil Kreeka-Rooma maadluses keskkaalus hõbedale.

## Isiklikku
Maadleja Aap Uspenski on tema poeg.

## Viited

## Välislingid
*
Hugo Huimerind

**Hugo Huimerind** (aastani 1938 **Viltman**; 20. märts 1916 Lähtru vald, Läänemaa – 25. juuli 2006 Tallinn) oli Eesti võrkpallitreener.

Ta oli aastatel 1950–1960 Tartu Laste ja Noorte Spordikooli ja 1961–1976 Tallinna Pedagoogilise Instituudi võrkpallitreener. 

## Isiklikku
Tema abikaasa oli võrkpallur ja treener Aino Huimerind, nende poeg on arhitekt Jaak Huimerind.

## Viited

## Välislingid
*
Roela II linnamägi

**Roela II linnamägi** on neemikul asuv muinaslinnus Jõgeva maakonnas, Mustvee vallas, Voore külas, Pohlamäel. 

## Kirjeldus
Muistne linnus asub Roela I linnamäest 400 m loode pool Kullavere sügava jõeorundj kõrgel kaldajärsakul. Neemiklinnus on kaitstud põhja poolt jõeoruga, ida- ja lääneküljelt sälkorgudega ning lõuna poolt 0,7 m sügavuse vallikraaviga. Kraavi linnusepoolsel küljel asub 150 m pikkune, 0,8 m kõrgune ja 2 m laiuse vall. Vall koosneb mullasegusest liivast. Õueala on ümara põhiplaaniga. Võimalik, et linnus oli kasutuses ainult sõjalise ohu korral. Ilmselt pärit I-II aastatuhandest.

## Vaata ka
*Roela linnamägi
*Roela I linnamägi

## Viited

## Välislingid
*
Mačuliščy

**Mačuliščy** (valgevene-eesti transkriptsioonis **Matšulištšõ**, poola keeles *Maczuliszcze*) on alev  Valgevenes Minski oblastis Minski rajoonis, Mačuliščy külanõukogu halduskeskus. Alevit läbib Minski ja Asipovičy vaheline raudtee. Mačuliščy asub merepinnast 228 meetri kõrgusel.

Mačuliščys on keskkool, seal tegutseb 72 erinevat ettevõtet. Alev on tihedalt seotud Valgevene relvajõududega, selle kõrval asub sõjaväele kuuluv lennuväli.

## Ajalugu

Mačuliščyt on esmamainitud 1590. aastal. Aastast 1600 on teada, et asula kuulus I. Korsakile. Aastal 1791 ehitati sinna katoliku kirik. Mačuliščy läks Venemaa koosseisu teisel Poola jagamisel aastal 1793. Aastal 1858 hakkas asula kuuluma riigile. Aastal 1997 sai Mačuliščyst alev.

## Pilte

Pilt:Machulishchy station.jpg|Mačuliščy raudteejaam
Pilt:Machulischi_houses.jpg|Mačuliščy
Pilt:Machulischi_church.jpg|Mačuliščy kirik
Pilt:Machulischi obelisk.jpg|Mälestusmärk hukkunud lenduritele
Pilt:Mačuliščy (Minsk district) p04.jpg|Mačuliščy
Pilt:Mačuliščy (Minsk district) p10.jpg|Mačuliščy
Pilt:Mačuliščy (Minsk district) p26.jpg|Mačuliščy


## Välislingid
Jüri Kurman

**Jüri Kurman** (ka **Jüri Osvald Kurman** ning ingliskeelsetes publikatsioonides ka **George Kurman**; 10. juuni 1942 Tallinn – 12. detsember 1994 Macomb, St. Lawrence'i maakond New Yorgi osariik) oli USA-s elanud eesti kirjandusteadlane ja tõlkija, kes on inglise keelde tõlkinud eesti rahvuseepose "Kalevipoeg". 

Ta sündis Tallinnas, kuid aastal 1944 lahkusid ta vanemad Hugo ja Juta Kurman koos Jüri ja ta venna Jaaniga Saksamaale. Aastal 1947 asus pere Saksamaalt USA-sse. Ta õppis (aastatel 1950–1956) New Yorgi eesti täienduskoolis. Edasi õppis ta Cornelli ülikoolis (sai kunstide bakalaureuseks), Columbia ülikoolis (kus ta sai aastal 1966 magistriks) ja Indiana ülikoolis (kus ta kaitses aastal 1969 *dr. phil* kraadi uurimusega eesti-soome kirjandussuhete alal).

## Kirjandus
* Eesti kirjanike leksikon. Tallinn, 2000, lk. 244–245

## Välislingid
* http://isik.tlulib.ee/index.php?id=1807
Jalukse ringvall-linnus

**Jalukse ringvall-linnus** on muinaslinnus Lääne maakonnas Lääne-Nigula vallas Jalukse küla endise Perti talu karjamaal, Keila–Haapsalu teest 200 m.

## Kirjeldus
Tegemist on Läänemaale tüüpilise ringvallidega linnusega, nagu neid rajati ajavahemikus I aastatuhandest eKr kuni II aastatuhandeni pKr. Tänapäevaks on erinevate tööde käigus veidi üle poole linnusealast hävinud.

Ringvall-linnus asub tasasel maal. See kujutas endast 5 m laiust ja 0,5 m kõrgust ringvalli. Vallid olid rajatud liivasegusest mullast ja kividest. Muinaslinnuse õueala oli 30–35 m läbimõõduga. Jalukse ringvall-linnus on ilmselt rajatud I aastatuhandel pKr.

## Viited

## Välislingid
*
Tõnu Kaukis

**Tõnu Kaukis** (sündinud 27. märtsil 1956 Tallinnas) on Eesti kergejõustiklane ja kergejõustikutreener.

Ta lõpetas aastal 1974 Tallinna 4. Keskkooli ja aastal 1978 Tallinna Pedagoogilise Instituudi kehalise kasvatuse teaduskonna.

1975–1985 võitis Eesti NSV meistrivõistlustel 10 kuldmedalit (5 110 m tõkkejooksus, 3 kaugushüppes ja 2 kümnevõistluses) ning 3 hõbemedalit ja 1 pronksmedali. Ta tuli 4 korral Eesti NSV meistriks teatejooksus ning on parandanud kahel korral Eesti kümnevõistlusrekordit: 8086 (1978) ja 8141 (1980; uue punktitabeli järgi 8151).

## Tunnustus

* 2016 Eesti Kultuurkapitali kehakultuuri ja spordi sihtkapitali aastapreemia (olümplaste kasvataja – aastaid mitmevõistlejaid õpetanud teenekas treener, kelle õpilased Maicel Uibo ja Karl Robert Saluri kasvasid Rio de Janeiro olümpiameesteks)

## Viited

## Välislingid
*
Valter Kalam

**Valter Kalam** (19. juuli 1911 Orenburgi kubermang, Venemaa – 22. november 1973 Tallinn) oli Eesti kergejõustiklane (sprinter), kergejõustikutreener ja spordipedagoog.

Lõpetas 1930. aastal Viljandimaa Poeglaste Gümnaasiumi, õppis 1930–1932 Tallinna Konservatooriumis ja lõpetas 1948. aastal TRÜ kehakultuuriteaduskonna. 

Ta tuli Eesti meistriks kaks korda 200 m jooksus (1938–1939) ja neli korda teatejooksus (1939–1944).

Ta oli aastatel 1944–1946 Nõukogude Liidu sõjavangilaagrites Saksamaal ja Komi ANSVs.

## Viited

## Välislingid
*
Voldemar Neiland

**Voldemar Neiland** (aastast 1940 **Valmar Neljand**; 25. juuli 1893 Valga – 26. veebruar 1976 Tallinn) oli Eesti maadleja ja tõstja.

Aastal 1921 võitis ta Eesti meistrivõistlustel tõstmises kaalukategoorias kuni 75 kg hõbemedali.

## Viited

## Välislingid
*
Anti Levandi

**Anti Levandi** (sündinud 6. juunil 1941 Halinga vallas Pärnumaal) on Eesti sporditegelane . 

1960. aastal lõpetas ta Pärnu 2. Keskkooli ja 1964. aastal Tartu Riikliku Ülikooli kehakultuuriteaduskonna. 

Aastal 1957 tuli ta aerutamises ühekanuul Eesti noortemeistriks . Aastal 1958 sai ta aerutamises ühekanuul ja aastal 1964 sõudmises kaheksapaadil hõbeda . 

Aastatel 1965–1990 oli ta Eesti NSV Spordikomitees (hiljem Eesti Spordiametis) suusatamise vanemtreener. Aastatel 1997–2008 oli ta Eesti Jahispordiliidu juhatuse liige ja vastutav sekretär.

## Tunnustus
*1986 – Eesti NSV teeneline treener

## Isiklikku
Allar Levandi on tema ja Agnes Levandi poeg. 

## Viited

## Välislingid
*
Harri Russak

**Harri Russak** (12. august 1927 Tartu – 11. september 2000 Tartu) oli Eesti korvpallur ja treener.

Ta lõpetas 1951. aastal Tartu Riikliku Ülikooli kehakultuuriteaduskonna 

Ta võitis NSV Liidu meistrivõistlustel 1949. aastal kuld-, 1950. aastal hõbe- ja 1951. aastal pronksmedali.

1984–1997 oli ta Tartu korvpallikooli treener.

## Tunnustus
*1987 – Eesti NSV teeneline treener

## Isiklikku
Tema abikaasa oli Aime Russak.

## Viited

## Välislingid
*
Kristjan Lasn

**Kristjan Karl Lasn** (1. veebruar 1908 Pärnu – 2. veebruar 1984 Adelaide, Austraalia) oli Eesti tennisist.

Ta lõpetas 1927. aastas Tallinna Linna Poeglaste Humanitaargümnaasiumi ja 1935. aastal Tartu Ülikooli õigusteaduskonna. 

1926–1940 tuli ta tennises 10 korda üksikmängus ja 12 korda paarismängus Eesti meistriks.

## Viited

## Välislingid
*
Vjatšeslav Šturm

**Vjatšeslav Šturm** (30. detsember 1947 Paide – 25. veebruar 2024) oli Eesti allveesporditreener.

1968–1982 töötas ta treenerina Laevastiku Tallinna Jahtklubis.

## Viited

## Välislingid
*
Urmas Saaliste

**Urmas Saaliste** (sündinud 22. septembril 1960 Järvakandis) on Eesti jahilaskur.

Ta sai 1988. aasta Seouli olümpiamängudel 7. ja 1992. aasta Barcelona olümpiamängudel 39. koha.

Aastatel 1983–2010 tuli ta 29 korda individuaalselt ja 9 korda meeskondlikult Eesti ja Eesti NSV meistriks. 

## Viited

## Välislingid
*
Eduard Hermann (maadleja)

**Eduard Hermann** (23. detsember 1891 Tartu – 22. märts 1947 Tartu) oli Eesti maadleja.

Aastal 1911 sai ta Helsingi MM-il kergekaalus (kuni 60 kg) 6. koha.

Hermann hukkus 22. märtsil 1947, kui jäi Raadi mõisa müüride varingu alla.

## Viited

## Välislingid
*
Linda Ojastu

**Linda Ojastu** (aastani 1960 **Linda Kepp**; 29. veebruar 1936 Tartu – 26. september 2006 Tartu) oli Eesti ja NSV Liidu kergejõustiklane ja spordipedagoog.

1954–1956 tuli ta 200 m jooksus ja 80 m tõkkejooksus ning 4 korral teatejooksus Eesti NSV meistriks.

1958. aasta Euroopa meistrivõistlustel võitis ta NSV Liidu võistkonna koosseisus koos Vera Krepkina, Nina Poljakova ja Valentina Maslovskajaga kuldmedali 4×100 m teatejooksus.

## Isiklikku
Ta oli abielus kergejõustiklase ja sporditegelase Eino Ojastuga.

Poeg Aivar ja tütar Annely Ojastu on samuti edukad kergejõustiklased. Tütar Anu Liiviste (sündinud Ojastu, aastatel 1995–2016 Öpik) on kurtide olümpiamängudelt ja maailmameistrivõistlustelt saanud kergejõustikus medaleid.

## Viited

## Välislingid
*
*Haud Tartu Maarja kalmistul
Tiiu Jurkatamm

**Tiiu Jurkatamm** (aastani 1965 **Tiitus**; 1. september 1940 Tarvastu vald Viljandimaa – 16. aprill 2024) oli eesti kergejõustiklane ja treener. 

Ta lõpetas 1960. aastal Tõrva Keskkooli ning õppis Tartu Riiklikus Ülikoolis kehakultuuri, ülikooli lõpetas 1964. aastal. 

Aastail 1962–1964 sai ta Eesti NSV meistrivõistlustel kettaheites ühe hõbemedali ja kaks pronksmedalit.

## Isiklikku
Tema abikaasa oli tõkkejooksja Kalju Jurkatamm, nende poeg Veiko Jurkatamm on korvpallur.

## Viited

## Välislingid
*
Jüri Šaraškin

**Jüri Šaraškin** (21. september 1938 Pärnu – 10. juuni 2019) oli Eesti purjetaja ja jääpurjetaja ning purjekonstruktor. 

Ta lõpetas 1957. aastal Pärnu 1. Keskkooli ja 1963. aastal laevamehaanikainsenerina Tallinna Polütehnilise Instituudi.

Šaraškin oli teaduste kandidaat (PhD), arvutiteadlane. Ta oli üks Eesti esimese miniarvuti STEM loojaid.

Ta tegi aastatel 1962–1990 teadustööd ja 1991. aastast tegitses eraettevõtjana.

## Sport
1978. aastal sai ta maailmameistrivõistlustel jääpurjetamises DN-klassis 4. koha.

Ta oli ka tunnustatud rahvusvahelise kategooria kohtunik, Finn-klassi peamõõtja. 

Treenerina juhendas ta Finn-klassi purjetajaid: soomlasi Esko Rechardti ja Jari Mäkilät, hollandlast Roy Heinerit, Krista Kruuvi jt.

Jüri Šaraškin oli Kalevi Jahtklubi, Pärnu Jahtklubi ja Eesti Spordiseltsi Kalev auliige. 

## Tunnustus
* 1981 – Soome Purjetamisliidu hõbedane teenetemärk
* 2015 – valiti Rahvusvahelise Finn-klassi Kuulsuste Halli (Hall of Fame) silmapaistva panuse eest klassi arengusse
* 2019 – Valgetähe V klassi teenetemärk

## Isiklikku
Ta oli abielus iluuisutaja ja iluuisutamiskohtuniku Anne Šaraškiniga. Purjetamisega on rahvusvahelisel tasemel tegelenud ka nende tütar Mari Šaraškin (1974–2011) ja poeg Peter Šaraškin.

## Viited

## Välislingid
* Biograafia ESBL-is
* Jüri Šaraškin ja Uku Randmaa pälvisid Presidendi teenetemärgid puri.ee, 29. jaanuar 2019
* Jüri Šaraškin saab täna 80 aastaseks puri.ee, 21. september 2018
* Lahkus Eesti purjetaja ja purjetamise edendaja Jüri Šaraškin ERR Sport, 11. juuni 2019
Intervjuu (täpsustus)

**[[Intervjuu]]** on vestlus kahe või enama inimese vahel, kus intervjueerija esitab teabe saamiseks intervjueeritava(te)le küsimusi.

## Filmid
* "Intervjuu", 1971. aasta Bengali film, režissöör Mrinal Sen
* "Intervista" ehk "Intervjuu", 1987. aasta Itaalia film, režissöör Federico Fellini
* "Intervjuu", 1998. aasta Austraalia film, režissöör Craig Monahan
* "Intervjuu", 2000. aasta Korea film, režissöör Byun Hyuk
* "Intervjuu", 2003. aasta Hollandi film, režissöör Theo van Gogh
* "", 2005. aasta dokumentaalfilm
* "Intervjuu", 2014. aasta Ameerika poliitiline komöödia
* "Intervjuu vampiiriga", "Intervjuu vampiiriga: vampiirikroonikad", 1994. aasta USA vampiirifilm, režissöör Neil Jordan
Karl Leman

**Karl Leman** (1. oktoober 1907 Sablino, Peterburi kubermang – 6. detsember 1991 Tallinn) oli Eesti poksitreener ja spordipedagoog.

Aastatel 1962–1966 oli ta Eesti poksikoondise vanemtreener.

## Tunnustus
*1967 – Eesti NSV teeneline treener

## Viited

## Välislingid
*
Lycodon cavernicolus

***Lycodon cavernicolus*** on *[[Colubridae]]* sugukonda kihvmao perekonda kuuluv maoliik.

*Lycodon cavernicolus* avastati 2014. aastal.

*Lycodon cavernicolus* on endeemne Perlise osariigis Malaisias.

## Viited

## Välislingid
* Sissekanne NCBI Taxonomy databaseis
* Sissekanne Roomajate andmebaasis
Sulev Lepik

**Sulev Lepik** (sündinud 22. juulil 1966 Tallinnas) on Eesti kergejõustiklane.

Lõpetas 1984. aastal Tallinna 1. Keskkooli ja 1985. aastal Tallinnas Kutsekeskkool nr 19 autoremondilukksepa erialal.

Aastatel 1987–1993 võitis ta Eesti NSV ja Eesti meistrivõistlustel odaviskes 2 kulda, 2 hõbedat ja 1 pronksi.

Ta on olnud Andrus Värniku treener.

## Viited

## Välislingid
*
Intervjuu (film, 2014)

**"Intervjuu"** on Ameerika Ühendriikides 2014. aastal valminud poliitiline komöödia. Film esilinastus 12. detsembril 2014 Los Angeleses. Laiemale vaatajaskonnale linastus film enam kui 300 valitud USA kinos 25. detsembril 2014.

Filmi peategelased, kaks ameerika ajakirjanikku, saavad võimaluse intervjueerida Põhja-Korea liidrit Kim Chŏng-uni. CIA teeb ajakirjanikele ülesandeks Kim Chŏng-un mõrvata.

## Viited

## Välislingid
* In the wake of the Sony hack, cyber-intrigue continues. Reuters, 23. detsember 2014
* Sony releases 'The Interview' on Youtube, other Internet channels (*inglise keeles*). Reuters, 24. detsember 2014
Edgar Kolmpere

**Edgar Manfred Kolmpere** (kuni 18. märts 1936 **Klumberg**; 23. veebruar (11. veebruar vkj) 1897 Tallinn – 27. august 1961 Tallinn) oli Eesti kergejõustiklane ja jääpallur.

Ta lõpetas 1916. aastal eksternina Tallinna Peetri Reaalkooli.

Ta võitis aastatel 1917–1925 Eesti meistrivõistlustel vasaraheites 4 kulda ja 2 hõbedat, odaviskes 2 hõbedat ja kettaheites 1 pronksi ning tuli 1916–1923 jääpallis kalevlasena 3 ja Spordi meeskonnas 4 korda Eesti meistriks.

## Viited

## Välislingid
*
*Eesti kommunismiohvrid 1940–1991
*Haud Tallinna Rahumäe kalmistul
Vestfaali provints

**Vestfaali provints** (saksa *Provinz Westfalen*) oli Preisi kuningriigi ja Preisimaa vabariigi provints aastatel 1815–1946. Provintsi pealinn oli Münster.

## Ajalugu

Napoleon Bonaparte asutas Vestfaali kuningriigi, mis oli Prantsuse esimese keisririigi vasallriik, aastatel 1807–1813. See riik jagas vaid nime ajaloolise piirkonnaga, sisaldades peamiselt Hesseni ja Ostfaali piirkondi ja vaid suhteliselt väikest osa Vestfaali piirkonnast.

Kuigi Preisimaal oli pikka aega olnud territoorium Vestfaalis, eelistas kuningas Friedrich Wilhelm III esmalt liidendada Saksimaa kuningriigi. Alles 1815. aasta Viini kongressil otsustati, et luuakse Vestfaali provints. Provints moodustati järgmistest territooriumidest:

* piirkonnad Vestfaalis, mis olid Preisi võimu all juba enne aastat 1800 (Mindeni vürstkond ning Marki, Ravensbergi ja Tecklenburgi krahvkonnad)
* Münsteri piiskopkonna ja Paderborni piiskopkonna omandas Preisimaa aastatel 1802–1803
* väike Limburgi krahvkond, omandati 1808. aastal
* Vestfaali hertsogkond, läks Preisi võimu alla pärast Viini kongressi. Hertsogkonna põhjapoolsed osad, sealhulgas Osnabrück, said Hannoveri ja Oldenburgi osadeks
* Sayn-Wittgensteini vürstkonnad Hohenstein ja Berleburg koos Nassau-Siegeni vürstkonnaga (1817.aastal)

Aastal 1816 viidi Esseni kreis üle Reini provintsi.

## Majandus

;1907
::18% põllumajandus
::59% tööstus
::11% kaubandus

## Pärast teist maailmasõda

Pärast teise maailmasõja lõppu liideti provints 1946. aastal Reini provintsi põhjaosaga, et moodustada Nordrhein-Westfaleni liidumaa, 1947. aastal lisati veel endine Lippe liidumaa.

## Kaardid
Bruno's Dream

**"Bruno's Dream**" on Iris Murdochi kaheteistkümnes romaan. See ilmus 1969.

Murdoch oli selle romaaniga 1970. aasta Bookeri auhinna nominentide seas.  

## Sisu
Tegevus toimub Londonis. Peategelane on voodisse aheldatud surev vanamees Bruno. Ta on kaotanud autonoomia, ja mis hullem, tunde, et väärib armastust. Teda hooldab ainult tema väimees Danby, surnud tütre Gweni lesk ja tema ettevõtte pärija. Nad ei taju oma suhet armastusena. Bruno on üsnagi mõistuse juures. Ta piinab end mõtetega minevikust, pojast, kes on temast võõrdunud, rasedast miniast Dianast, keda Bruno ei võtnud omaks ja kes ootamatult suri, ja kõige rohkem oma abikaasast Janiest, kelle ta oli reetnud teise naise Maureeni pärast ja kelle surivoodile ta ei läinud, kartes etteheiteid. Peale mõtete sisustab tema üksindust pisut alkoholi ja margikogu. Teda piinab eelkõige mõte, et temast on saanud koletis, olend, kes ei vääri armastust. Ta huvitus noorena ämblikest, ja tunneb end nüüd ämblikuna, ning tunneb, et kui naine või tütar või minia oleks elus, nad ei armastaks teda. 

Danby toob tema hooldajaks majja Adelaide'i, kelle poolt Bruno kogeb mitteseksuaalset armastust, tunnistades ja aktsepteerides seda imestuse ja tänulikkusega. See, et teda armastati, näitas talle, et teda on võimalik armastada. Ta pooleldi lootis ja pooleldi taipas, et Janie oli kutsunud ta oma surivoodile selleks, et andestada ja temaga koos olla. Minevik hakkas talle lohutust pakkuma. See võimaldas meeleheite asemel minia pärast aktsepteerida oma süüd.

## Kirjandus
*William Newton-Smith. A Conceptual Investigation of Love. – Alan Montefiore (toim). *Philosophy and Personal Relations*, London: Routledge & Paul Kegan Ltd 1973, lk 113–136. 
*Tony Milligan. *Love*, Acumen Publishing: Basingstoke 2011, lk 55–57.
Rahvusvaheline Rogainiföderatsioon

**Rahvusvaheline Rogainiföderatsioon** (IRF) on rahvusvaheline spordialaliit rogaini edendamiseks.

IRF asutati 16. juunil 1989. IRF on võtnud vastu rogaini rahvusvahelised võistlusreeglid, millega sätestatakse võistlejatele kohustuslikud juhised, võistlusklassid ja tiitlivõistluste korraldajatele kohustuslikud tehnilised standardid. IRF valib välja rogaini maailmameistrivõistluste korraldajad, lähtudes maailmajagudevahelise rotatsiooni põhimõttest.

## Liikmed

Vastavalt IRF-i põhikirjale võivad IRF-i liikmeteks olla rahvuslikud alaliidud, millel on põhikiri ning mis esindavad ühe riigi rogainijaid, võtavad vastutuse rogaini arengu eest ja korraldavad rogainivõistlusi selles riigis ja panustavad rogaini rahvusvahelisse arengusse.

2017. aasta seisuga oli IRF-il kümme liikmesorganisatsiooni:
*  Uus-Meremaa Rogainiliit
*  Tšehhi Rogaini ja Mägiorienteerumise Liit
*  Austraalia Rogainiliit
*  Eesti Orienteerumisliit
*  USA Orienteerumisliit (*Orienteering USA*)
*  Ukraina Orienteerumisföderatsioon
*  Läti Orienteerumisföderatsioon
*  Venemaa Rogainiföderatsioon
*  IbeRogaine (Hispaania)
*  Rogaining Finland (Soome)

IRF-i kümnest liikmesorganisatsioonist 6 on spetsialiseerunud rogainiliidud ja 4 on orienteerumisliidud, mis koordineerivad lisaks rogainile ka muid orienteerumisalasid. Eesti Orienteerumisliit on IRF-i liige 2010. aastast.

Mitmed riigid, kus korraldatakse rogainivõistlusi, kuid kus pole veel välja kujunenud rahvuslikku alaliitu, on IRF-is esindatud üksikvaatlejate kaudu.

## Föderatsiooni juhtimine
IRF-i peakorter asub Melbourne'is Austraalias. IRF-i juhib nõukogu, mis koosneb liikmesorganisatsioonide esindajatest (kaks esindajat igast liikmesorganisatsioonist) ja tegevjuhtkonna liikmetest.

Aastatel 2013–2019 oli IRF-i president Richard Robinson Austraaliast, 2019 maist Matt Bixley Uus-Meremaalt. Aastatel 2012–2019 oli IRF-i asepresident Lauri Leppik Eestist.

## Viited

## Välislingid
* International Rogaining Federation
Eesti Orienteerumisliit

**Eesti Orienteerumisliit** (lühend **EOL**) on orienteerumisspordi erinevaid alasid (orienteerumisjooks, suusaorienteerumine, rattaorienteerumine, täpsusorienteerumine ja rogain) edendav ja koordineeriv Eesti spordialaliit.

EOL liikmeteks on Eestis tegutsevad orienteerumisklubid ja EOL on seega orienteerumisklubide katusorganisatsioon. 2018. a seisuga on EOL-il 34 liikmesklubi.

EOL koostab Eesti orienteerumisvõistluste kalenderplaani, kinnitab võistlusreeglid, Eesti meistrivõistluste korraldajad ja juhendid ning Eesti koondvõistkonna osavõtuks rahvusvahelistest tiitlivõistlustest.

EOL eelkäijaks oli 16. detsembril 1962 asutatud Eesti NSV Orienteerumisspordi Föderatsioon (EOF). 1987. aastal EOF reorganiseeriti Eesti Orienteerumisliiduks. EOL on Rahvusvahelise Orienteerumisföderatsiooni liige 1992. aastast. 2010. aastast on EOL ka Rahvusvahelise Rogainiföderatsiooni liige.

Iga aasta lõpus tunnustab EOL hooaja parimaid orienteerujaid ja EOL üldkogu valib järgmiste aunimetuste kandjad möödunud hooaja tulemuste põhjal:
*Parim naine orienteerumisjooksus 
*Parim mees orienteerumisjooksus 
*Parim rattaorienteeruja
*Parim suusaorienteeruja
*Parim rogainivõistkond
*Parim orienteerumisvõistlus
*Parim orienteerumiskaart
*Aasta Tegija

### Eesti Orienteerumisliidu presidendid
*1987–1993 Kalju Vaikjärv
*1993–2007 Leho Haldna
*2007–2015 Urmas Klaas
*2015–2019 Meelis Mälberg
*2019–2021 Sixten Sild
*2021–2024 Aigar Pindmaa
*2024– Leho Haldna

### Eesti Orienteerumisliidu liikmesklubid 2022
*Harju Orienteerumisklubi (Harju OK)
*Hiiumaa Orienteerujate Klubi (Hiiumaa OK)
*Läänemaa Orienteerumisklubi Okas (OK Okas) 
*LSF Pronoking Team (LSF PT)
*Norma Orienteerumisklubi (Norma OK)
*Orienteerumisklubi Ilves (OK Ilves)
*Orienteerumisklubi JOKA (OK JOKA)
*Orienteerumisklubi Juku-Peedu (OK Ju-Pe)
*Orienteerumisklubi Kape (OK Kape)
*Orienteerumisklubi Kooperaator (OK Kooperaator)
*Orienteerumisklubi L-US (OK LUS)
*Orienteerumisklubi Nõmme (OK Nõmme)
*Orienteerumisklubi Orion (OK Orion)
*Orienteerumisklubi Orvand (OK Orvand) 
*Orienteerumisklubi Põlva Kobras (OK Põlva Kobras)
*Orienteerumisklubi Põrgupõhja (OK Põrgupõhja)
*Orienteerumisklubi TON (OK TON)
*Orienteerumisklubi Võru (OK Võru)
*Orienteerumisklubi West (OK West)
*Otepää Spordiklubi (Otepää SK)
*Rae Rahvaspordi Orienteerumisklubi (Rae ROK)
*Rahvaspordiklubi Jõhvikas (RSK Jõhvikas)
*Rakvere Orienteerumisklubi (Rakvere OK)
*Saaremaa Orienteerumisklubi (Saaremaa OK)
*Spordiklubi 100 (SK100)
*Spordiklubi Mercury (SK Mecury)
*Spordiklubi Narva-Asimuut (SK Asimuut)
*Spordiklubi Saue Tammed (SK Saue Tammed) 
*Spordiklubi Seiklushunt (SK Seiklushunt) 
*SRD Spordiklubi (SRD SK)
*TA Orienteerumisklubi (TA OK)
*Tartu Katoliku Spordiklubi (Tartu Katoliku SK)
*Viljandi Orienteerumisklubi Lehola (Viljandi OK Lehola)
*Värska Orienteerumisklubi Peko (Värska OK Peko)

## Vaata ka
* orienteerumine

## Viited

## Välislingid
* Eesti Orienteerumisliit
Spiegel Online

**Spiegel Online** (lühend **SPON**) on Saksamaa ettevõtte Spiegel Online GmbH välja antav saksakeelne *online*-nädalaleht, mis ilmub veebis alates 25. oktoobrist 1994. See on nädalalehe Der Spiegel eraldi toimetusega veebiversioon. 

**Spiegel Online International** on nädalalehe ingliskeelne osaline versioon, mis avanes 2004. aasta sügisel.

## Viited

## Välislingid
* Ametlik koduleht
* Spiegel Online International
Peeter Matsov

**Peeter Matsov** (7. august 1905 Tallinn – 31. juuli 1980 Tallinn) oli Eesti poksija ja sporditegelane.

Aastatel 1947–1957 töötas ta Eesti NSV Spordikomitee riikliku poksitreenerina.

## Tunnustus
*1971 Eesti NSV teeneline sporditegelane

## Viited

## Välislingid
*
Quick Reaction Alert

**Quick Reaction Alert** on õhujõududes kasutusel olev valmisolekuaste, kus häire saanud piloodid stardivad mõne minuti jooksul, et reageerida ohule.

## Ajalooline kasutus

Terminit kasutati esimest korda Suurbritannia õhulahingu ajal, kui piloodid ootasid maapinnal, kuni radarid tuvastasid vaenuliku lennuki. Pärast seda helistati eraldi igale lennuväljale ja anti vabadele lenduritele häire. Häire ajal pidid lendurid kiiresti startima, sest iga kaotatud minut oli vaenlasele kasuks. 

### Külm sõda

Külma sõja ajal pidid paljude NATO riikide õhujõudude lendurid olema valmis startima mõne minutiga, kui keegi õhuruumi tungis. Kiiresti startimiseks pidid valmis olema nii hävituslennukid, kui ka tuumarelvadega pommitajad ja seetõttu pidid nende piloodid olema lennukite läheduses või olema lennukis.
Valgevene vabaõhumuuseum

**Valgevene riiklik rahvusliku arhitektuuri ja eluviisi muuseum** (*Беларускі дзяржаўны музей народнай архітэктуры і побыту*) on vabaõhumuuseum Valgevenes Minski rajoonis Ščomyślica külanõukogus Aziarco agrolinnakese ja Stročyca küla vahel.

Idee asutada Valgevene vabaõhumuuseum pärineb Ferdynand Ruščycilt ja see esitati esmakordselt aastal 1908. Vabaõhumuuseum asutati 9.detsembril 1976 ja alustas tegevust 1988. aastal. 

Muuseumile kinnitati 151 hektari suurune maa-ala Minski lähedal Mienka ja Pciči jõe kallastel. Muuseumi territooriumile jäid arvukad kääpad ja linnamägi, mis rajati enne meie ajaarvamist. Mõnede oletuste kohaselt on see linnamägi Minski linna algne asupaik.

Muuseumi territoorium on planeeritud kuueosalisena, iga osa peaks esindama üht Valgevene ajaloolis-etnograafilistest piirkondadest. Praeguseks on külastajatele avatud kolm piirkonda, Paniamonnie ning Ida- ja Lääne-Polesje pole veel valminud.

Muuseumi territooriumil paikneb kõrts, kus pakutakse traditsioonilisi valgevene roogasid. Rahvalike pühade puhul on muuseumis eriprogrammid.

## Kesk-Valgevene

Kesk-Valgevene piirkonnas on kajastatud suurem osa Minski oblastist ja Mahiloŭ oblasti lääneosa. Sealsed eksponaadid on õigeusu kirik Klecki rajoonist, XX sajandi alguse koolimaja Vilejka rajoonist, XIX sajandi lõpu magasiait Hłuski rajoonist, XIX sajandi lõpus ehitatud kõrts Niasviži rajoonist, XX sajandi alguse kõrts Maładziečna rajoonist, XIX sajandi lõpus ehitatud tuuleveski Klecki rajoonist ja Vilejka rajoonist pärinev teeäärne kabel aastast 1802. Lisaks on seal rajatud Kesk-Valgevenele tüüpiline mõisakompleks koos kõrvalhoonetega.


В._Азярцо_-_Пакроўская_царква_PICT1084.jpg|Õigeusu kirik
Stročycy_-_02.jpg|Kesk-Valgevene maja
Stročycy_-_14.jpg|Tuuleveski Klecki rajoonist
В._Азярцо_-_Капліца_зь_в._Каралеўцы_PICT0938.jpg| Kabel Valgevene vabaõhumuuseumis


## Padniaproŭje

Padniaproŭje piirkonnas on kajastatud suurem osa Mahiloŭ oblastist, samuti Viciebski oblasti Orša ja Dubroŭna rajoon ning Homieli oblasti idaosa. Sealsed eksponaadid on õigeusu kirik Barańist (1702, XX sajandi alguses ehitatud tuuleveski Chocimski rajoonist ning talud Dubroŭna ja Čavusy rajoonist.


В._Азярцо_-_Спаса-Праабражэнская_царква_зь_в._Барань_PICT1015.jpg|Barańi kirik
В._Азярцо_-_Сядзіба_зь_в._Бракава_Слабада_PICT1013.jpg|Padniaproŭje maja
Stroczycy_2008_06.jpg| Traditsiooniline Padniaproŭje maja
 

## Paazierje

Paazierje piirkonnas on kajastatud suurem osa Viciebski oblastist, samuti ka Minski oblasti põhjaosa. Sealsed eksponaadid on XX sajandi alguse tuuleveski Miadziełi rajoonist, XX sajandi alguse küün Miory rajoonist, XIX sajandi alguses ehitatud rehi Brasłaŭ rajoonist, XX sajandi alguse kuur Pastavy rajoonist, XVII sajandil ehitatud õigeusu kirik koos kellatorniga Hłybokaje rajoonist, samuti traditsioonilised talud Hłybokaje ja DokŠycy rajoonist.


В._Азярцо_-_Макавееўская_царква_і_званіца_зь_в._Вялец_PICT1058.jpg|Kirik ja kabel Hłybokaje rajoonist
В._Азярцо_-_Ветраны_млын_зь_в._Янушаўка_PICT1056.jpg|Tuuleveski Miadziełi rajoonist


## Välislingid

* Vabaõhumuuseum
Sari

* **[[Sari (sõel)|Sari]]**, suur hõre sõel vilja tuulamiseks 
* **Sari** ehk **[[seeria]]**, ühelaadsete, ka omavahel seotud esemete või nähtuste rida 
****[[Sari (dokumendihaldus)|Sari]]** on dokumendihalduses sama tüüpi dokumentide kogum.
* **[[Sari (riietusese)|Sari]]**, riietusese Indias
* **Sari** (murdekeeles), tihedalt lähestikku asuvate hoonete, esemete, moodustiste kogum.
* **Sari**, viljapeksumasina või teraviljakombaini osa, mis eraldab põhku ja kõlkaid.

## Vaata ka
* Sārī, linn Iraanis

## Viited
Anton Ohaka

**Anton Ohaka** (8. aprill 1894 Tallinn – 29. september 1947 Södertälje, Rootsi) oli Eesti kergejõustiklane.

1914–1916 parandas ta kaks korda Venemaa rekordit kettaheites ja kuulitõukes, samuti ühe korra odaviskes. Oli neil aladel ka eesti meister ning siirdus hiljem raskejõustikku. Töötas 1924—1930 Sõjakooli spordiinstruktorina ja enne põgenemist Rootsi Tallinna Hipodroomi direktorina.

Ohaka suri Rootsis kopsuvähi tagajärjel ning on maetud Södertälje kalmistule.

## Viited

## Välislingid
*
Madis Temp

**Madis Temp** (3. aprill 1871 Märjamaa vald – 18. juuni 1946 Türi) oli Eesti sporditegelane.

Ta oli Türi spordiringi asutaja ja ühtlasi aastatel 1920–1932 selle esimees.

## Viited

## Välislingid
*
Raimond Gaita

**Raimond Gaita** (sündinud 14. mail 1946 Dortmundis) on rumeenia-saksa päritolu Austraalia filosoof.

## Publikatsioonid
* *After Romulus*, Melbourne: Text Publishing, 2011.
* *Singing For All He's Worth: Essays in Honour of J. G. Rosenberg, Alex Skovron, Raimond Gaita and Alex Miller* (eds.), Sydney: Picador, 2011.
* *Essays on Muslims and Multiculturalism* (ed.), Melbourne: Text Publishing, 2011.
* *Gaza: Morality, Law and Politics* (ed.), Perth: University of Western Australia Press, 2010.
* *[[Good and Evil: An Absolute Conception]]*, Revised edition, London & New York: Routledge 2004.
* *Breach of Trust: Truth, Morality and Politics*, Melbourne: Black Inc., 2004.
* *Why the War Was Wrong* (ed.), Melbourne: Text Publishing, 2003.
* *[[The Philosopher's Dog]]*, Melbourne: Text Publishing, 2002.
* *[[A Common Humanity: Thinking about Love and Truth and Justice]]*, Melbourne: Text Publishing, 1999; London & New York: Routledge, 2000.
* *[[Good and Evil: An Absolute Conception]]*, London: Macmillan, New York: St. Martin's Press, 1991.
* *Value and Understanding: Essays for Peter Winch* (ed.), London & New York: Routledge 1990.
* *Romulus, My Father*, Melbourne: Text Publishing, 1998

## Kirjandus
* J. Franklin. *Corrupting the Youth: A History of Philosophy in Australia*, Macleay Press 2003, ptk 16, lk 404–408.
Jüri Soo

**Jüri Soo** (sünninimega **Georg Moorast**; 11. august 1849 Puurmani vald, Tartumaa – 12. aprill 1938 Võnnu vald, Tartumaa) oli Eesti kehalise kasvatuse pioneere.

Ta oli esimesi eesti kooliõpetajaid, kes hakkas õpilastele andma võimlemistunde.

## Viited

## Välislingid
*
Martin Villemson

**Martin Villemson** (4. aprill 1897 Sauga vald, Pärnumaa – 22. juuli 1933 Pärnu) oli Eesti kirimaletaja ja spordiajakirjanik.

Aastatel 1932–1933 andis ta välja Eesti esimest maleajakirja Eesti Maleilm, mida ilmus 7 numbrit.

## Viited

## Välislingid
*
*https://www.digar.ee/arhiiv/et/raamatud?id=10068
Karl Vestel

**Karl Vestel** (21. aprill 1867 Saadjärve vald, Tartumaa – 27. september 1950 Saadjärve) oli Eesti jalgrattur ja sporditegelane.

Ta oli 1896. aastal loodud Saadjärve Ratta Sõitjate Seltsi üks asutajaid.

## Viited

## Välislingid
*
Katyčiai

**Katyčiai** (saksa keeles *Coadjuthen*) on alev Leedus Šilutė rajoonis, Katyčiai valla halduskeskus. Alev asub Šyša jõe ääres.

Katyčiais on algkool ja raamatukogu. Vaatamisväärsusteks on aastal 1723 püstitatud luteri kirik, alevi keskus XIX sajandi lõpus ja XX sajandi alguses püstitatud majadega, vesiveski aastast 1926. Varem arvati, et alevist läänes asuvad XVIII sajandil rajatud kindlustised, aga praegu on uuringute põhjal teada, et tegemist on tavalise oosiga. Katyčiai kuulub Väike-Leedu etnograafilisse piirkonda.

## Ajalugu

Katyčiai kuulus aastal 1422 sõlmitud rahulepingu põhjal Leedu Suurvürstiriiki. Vahemikus 1451–1485 asus seal Žemaitija vanema Jonas Kęsgaila mõis.

Aastal 1553 hõivas Katyčiai Preisimaa hertsogiriik. Vaatamata sellele, et Preisimaa oli toona Poola vasall, ei tagastatud asulat Leedule ja aastal 1555 kinnitati see piirimuudatus ametlikult.

Aastal 1568 rajati külla kindlus, aastal 1572 aga luteri kirik. Aastal 1734 ehitati vana kiriku asemele uus. XVIII sajandil käisid sealsed kaubitsejad paljudel turgudel. XVIII sajandi lõpus ja XIX sajandi alguses laastasid sealset elanikkonda katku- ja kooleraepideemiad. Tühjenenud maale rändasid sisse uued asukad Saksamaalt. Aastal 1861 moodustasid sakslased 80% Katyčiai elanikkonnast. XIX sajandi lõpus oli alev raamatute salakaubaveo keskuseks. 

Aastal 1905 olid Katyčiai elanikest 30% leedulased. XX sajandi algul oli Katyčiai osa Memeli piirkonnast. Kahe sõja vahelisel perioodil rajati asula juurde selle elektriga varustamiseks vesiveski. Pärast Teist maailmasõda kolis suur osa Katyčiai elanikke Saksamaale, nende asemele saabusid asukad mujalt Leedust. Sel perioodil hävis 75% alevi vanadest hoonetest. Pärast sõda oli asula kohaliku sovhoosi keskuseks.

## Pilte


Katyčių evangelikų liuteronų kapinaitės.jpg|Katyčiai kalmistu
Katyčiai.jpg|Katyčiai
Katyčių pagrindinė mokykla.jpg|Katyčiai koolimaja


## Välislingid

*Alev portaalis vietoves.Lt
Emil Fahle

**Emil Fahle** (21. aprill 1875 Hagen, Saksamaa – 26. juuni 1929 Berliin) oli Eesti purjetaja ja ettevõtja.

Aastast 1904 oli ta AS-i Põhja Puupapi- ja Tselluloosivabrik peaaktsionär ja juhatuse esimees. Ta oli Eestimaa Merejahtklubi üks suurimaid toetajaid.

## Vaata ka
*Fahle aed
*Fahle maja
## Viited

## Välislingid
*
Vainutas

**Vainutas** (vene keeles vanasti Войнуты) on alev Leedus Šilutė rajoonis, Vainutase valla halduskeskus.

Alevis on keskkool ja raamatukogu, kooli juures tegutseb koduloomuuseum. Vaatamisväärsuseks on aastal 1869 ehitatud katoliku kirik.

## Ajalugu

Vainutast mainitakse esimest korda aastal 1506. Aastal 1606 ehitati sinna puidust kirik, selle juures hakkas tegutsema kihelkonnakool. XVIII sajandi alguses põles Vainutas maha ja aastal 1711 ei olnud seal mitte ühtegi elanikku.

Aastal 1744 sai Vainutas turuprivileegid, aga aastal 1754 Magdeburgi õigused. Aastal 1770 taastati sealne kirik. Aastal 1816 elas alevis 116 juuti. Aastal 1853 põles Vainutas taas maha.

Aastal 1864 püstitati Vainutase asulasse ajutine kirik, aastal 1869 valmis aga praegune kivist kirik.

## Viited

## Välislingid

*Alev portaalis vietoves.Lt
Žemaičių Naumiestis

**Žemaičių Naumiestis** on alev (endine linn) Leedus Šilutė rajoonis, Žemaičių Naumiestise valla halduskeskus. Alev paikneb Šustise ja Selmuo jõe ääres, merepinnast 31 m kõrgusel. Asula vana saksakeelne nimi on *Neustadt*, venekeelne vana nimetus aga Ново-мѣсто.

Alevis on keskkool. Vaatamisväärsusteks on aastal 1842 püstitatud luteri kirik ja aastal 1782 püstitatud katoliku kirik.

## Ajalugu

XVI sajandil asus Žemaičių Naumiestises riigimõis, asula kandis toona Naumiestise nime. Sealset alevit on esimest korda mainitud aastal 1600, aastal 1795 liideti see Venemaaga. Aastal 1816 püstitati alevisse sünagoog. Aastail 1881–1918 kandis Žemaičių Naumiestis Aleksandrovski nime. XIX sajandi lõpus oli alev raamatute salakaubaveo keskuseks. 

Kahe maailmasõja vahelisel perioodil läbis alevit Kulėšai ja Šilutė vaheline kitsarööpmeline raudtee. Toona oli alevi nimeks Tauragės Naumiestis. Teise maailmasõja järel sai asula tänapäevase nime. Aastal 1958 muudeti alev linnaks, Žemaičių Naumiestisest sai taas alev aastal 1997.

## Pilte


Z N aikste.jpg|Žemaičių Naumiestise turuplats
Z N centras.jpg|Žemaičių Naumiestise keskväljak
SoutokŠelmuoPrŠustisLeŽemNaum.jpg|Selmuo ja Šuštise ühinemispaik
Synagogue Zemaiciu Naumiestis.jpg|Žemaičių Naumiestise sünagoog
Žem. Naumiesčio katalikų bažnyčia.jpg|Žemaičių Naumiestise katoliku kirik


## Tuntud elanikke

*Sammy Marks – Lõuna-Aafrika Vabariigi tööstur ja poliitik
*Shlomo Zalman Abel – juudi rabi
*Hermann Kallenbach – Lõuna-Aafrika Vabariigi arhitekt, Mahatma Gandhi kolleeg
*Eglė Bendikaitė – leedu ajaloolane

## Viited

## Välislingid

*Alev portaalis vietoves.Lt
Herman Lerchenbaum

**Herman Lerchenbaum** (sünninimi **Hermann Victor**; 18. (vkj) / 30. november 1862 Keeni mõis, Sangaste kihelkond, Tartumaa – 20. juuni 1942 Annapolis, Maryland, USA) oli Ameerika Ühendriikide mereväelane (*Chief Boatswain’s Mate*; auastmelt vastab Eesti mereväe veeblile) ja hiljem Eesti poksitegelane. Teadaolevalt esimene olümpiamängudel osalenud eestlane. 

Läks 20-aastaselt Riias merele. Sõitis mitmel purjelaeval, sealhulgas USA omal. Astus vabatahtlikuna 1890. aastate I poolel USA mereväkke, kus teenis 33 aastat, sealhulgas oli ta 13 aastat purjetamise, sõudmise ja köiesidumise õpetaja ning poksitreenerina mereväeakadeemias Annapolises. 

Ta oli liige USA sõjalaevastiku sõudemeeskonnas, kes pidi võistlema 1896. aasta Ateena olümpiamängudel, ent sõudevõistlused jäid tormi tõttu ära. Ta oli sellega teadaolevalt esimene nüüdisaegsetel olümpiamängudel osalenud eestlane. Tuli USA mereväe poksimeistriks.

Pärast reserviarvamist elas ta 1920. aastate II poolest kuni 1939. aastani Tallinnas. Kuulus Tallinna Kalevi poksiosakonna juhatusse, harrastas ka laskmist, oli koroona- ja piljardimängija. Pärast teise maailmasõja puhkemist läks USA kodanikuna Ameerikasse tagasi. 

## Viited

## Kirjandus
* "Ainus eestlane esimestel olümpiamängudel". Eesti Spordileht nr 5, 20. mai 1936. Lk 192–195
* "Ainuke eestlane Ateena olümpial. "Ameerika onu" Lerchenbaum jutustab, kuidas ta 1896. aastat käis esimestel olümpiamängudel". Uus Eesti nr 137, 21. mai 1936. Lk 5

## Välislingid
* 
* Herman Lerchenbaumi haud andmekogus "''Find A Grave''"
Johann Sirmann

**Johann Sirmann** (aastast 1936 **Johann Süvari**; 30. aprill 1891 Pärnu – 12. veebruar 1950 Stäket, Rootsi) oli Eesti tõstja.

1909–1912 oli ta Baltimaade ja Liivimaa meister tõstmises. 

## Viited

## Välislingid
*
Karl Siitan

**Karl Siitan** (29. aprill 1894 Saulepi vald, Läänemaa – 14. september 1969 Tallinn) oli eesti autosportlane.

Ta osales Monte Carlo tähesõidus ja sai 1937. ja 1938. aastal Eesti meeskonnas tähesõidu auhinna (Balti karikas).

## Viited

## Välislingid
*
Rudolf Faehlmann

**Rudolf Faehlmann** (ka Fählmann; 26. detsember 1864 Tallinn – 3. september 1942 Posen) oli Eesti laevakapten ja purjetaja.

Ta oli 20. sajandi alguses Eestimaa Merejahtklubi asekommodoor ja Balti Purjespordiliidu loomise innustajaid.

## Viited

## Välislingid
*
Eduard Vanaaseme

**Eduard Vanaaseme** (25. juuli 1898 Tartu – 2. märts 1991 Tallinn) oli Eesti tõstja.

Aastal 1919 tuli ta tõstmise kergekaalus Eesti esivõistluste võitjaks ja aastal 1922 Eesti meistriks.

1922. aasta maailmameistrivõistlustel Tallinnas võitis ta hõbemedali. 1924. aasta olümpiamängudel Pariisis oli ta kuues.

## Viited

## Välislingid
*
Mittevõrdus

**Mittevõrduseks** nimetatakse matemaatikas valemit, mis väidab, et kahe avaldise väärtused pole võrdsed.

## Vaata ka
*võrratus

## Viited
Karl Vellner

**Karl Vellner** (7. juuni 1894 Sangaste – 28. august 1984 Stockholm) oli Eesti sporditegelane ja ettevõtja.

Ta oli Tallinna Jalgpalli Klubi ja Autoklubi ning Tallinna Kalevi Tenniseklubi esimees, tennise- ja autospordikohtunik. 

Aastast 1921 tegutses ta šokolaaditööstuses, olles hiljem ka šokolaadivabriku Kawe direktor.

## Tunnustus
*Eesti Punase Risti IV klassi teenetemärk, 1940

## Viited

## Välislingid
*
Rein Volt

**Rein Volt** (ka **Reinhold Volt**; 29. jaanuar 1894 Põltsamaa – 6. veebruar 1965 Tallinn) oli Eesti maadleja.

1927. ja 1928. aastal tuli ta Kreeka-Rooma maadluses ja 1927. aastal vabamaadluses Eesti meistriks.

## Isiklikku
Tema poeg oli majandus- ja sporditegelane Vello Volt. 

## Viited

## Välislingid
*
Pol III

**Pol III** oli Norra mereväe valvelaev, mida kasutati Oslo fjordi valvamiseks 1940. aastal. Laev oli algselt vaalapüügilaev, aga mereväe teenistuses sai sellest teadaolevalt esimene Norra sõjalaev, mis astus saksa invasioonilaevastiku vastu lahingusse.

## Teenistuskäik
Laev ehitati 1926. aastal vaalapüügilaevaks, aga kui puhkes Teine maailmasõda, võttis laeva kasutusele merevägi ja tegi sellest valvelaeva, mis pandi valvama Oslo fjordi. 
 
Umbes kell 23.15 öösel 8. aprillil 1940 kohtas Pol III kolme väiksemat Natsi-Saksa alust, torpeedopaat Albatross juhtimas ja signaliseeris neile, et nad peatuksid ja identifitseeriksid ennast. Torpeedopaat Albatross lõikas kohe seepeale Norra laeval tee ära ja nõudis, et meeskond ei kasutaks raadiot.
Meeskonnaliikmed mõistsid, et Saksa laevad ei plaani tagasi pöörduda ja plaanivad Oslot rünnata. Pol III pardalt lasti kiiresti mitu valgustusraketti, et hoiatada ohust rannakaitsekahurite meeskondi ja laeva meeskond mehitas relvad. Sakslased taipasid, et Pol III plaanib neile vastu hakata, kui nägid, et relvad on mehitatud. Laev rammis Albatrossi külje peale ja Albatross avas seepeale tule. Tulistamine Albatrossilt põhjustas laeval mitu tulekahju ja haavas kapteni Leif Welding-Olsenit. Meeskond jättis põleva laeva maha ja nad võeti sakslaste poolt vangi. Kapten, kes oli verekaotusest nõrk, ei suutnud päästepaati minna ja uppus. Temast sai Norra ja Natsi-Saksamaa vahelise sõja esimene ohver.

Järgmisel päeval viidi laev Tønsbergi, kus laev remonditi ja 14. aprillil astus ta Kriegsmarine teenistusse. Pärast sõda tagastati laev Norrale ja aastate jooksul oli laeval mitu erinevat nime ja omanikku. 1978. aastal ehitati laev ümber ja kuigi sisuliselt on tegu uue laevaga, on laeva kere sama, mis 1940. aastal. Tänapäeval on laeva omanik Salten ja tema nimi on Arnøytrans. Laeva kasutatakse kalatranspordiks.
Nuga vees

**"Nuga vees"** on 1962. aastal valminud Poola mängufilm.

## Süžee
Spordiajakirjanik Andrzej sõidab koos oma noore naise Krystynaga Masuuria järvedele nädalalõppu veetma. Nad võtavad peale juhusliku hääletaja, kelle nad ka endaga purjekale kaasa kutsuvad. Vanema ja noorema mehe vahel tekivad pinged ja rivaalitsemine. Vanem mees tahab oma naise ees ennast tugevama ja kogenumana näidata ning noorem mees teeb kõik, et ennast tõestada. 

## Osatäitjad
*Leon Niemczyk – Andrzej
*Jolanta Umecka – Krystyna
*Zygmunt Malanowicz – noormees
Julius Thomson

**Julius Thomson** (23. juuni 1881 Tartu – 17. oktoober 1944 Lakewood, USA) oli Eesti raskejõustiklane ja sporditegelane.

Aastal 1920 oli ta spordiseltsi Kalev raskejõustikuosakonnna asutajaid. Aastal 1922 oli ta Tallinnas toimunud 1922. aasta tõstmise maailmameistrivõistluste korraldajaid ja kohtunikke.

1928. aastal läks USA-sse.

## Viited

## Välislingid
*
Ernst Turmann

**Ernst Turmann** (ka **Ernst Thurmann**; 14. september 1892 Tallinn – 29. august 1977 Ratingen, Saksamaa) oli Eesti tennisist.

Aastal 1920 tuli ta tennises üksikmängus esimeseks Eesti meistriks.

## Viited

## Välislingid
*
Juhan Vakkermann

**Juhan Vakkermann** (30. juuli 1881 Taali vald, Pärnumaa – 17. märts 1967 Tallinn) oli Eesti maadleja ja raskejõustikutegelane.

Aastal 1907 tuli ta Kreeka-Rooma maadluses kergekaalus Baltimaade meistriks.

## Viited

## Välislingid
*
Julius Trumm

**Julius Trumm** (31. juuli 1886 Ingerimaa – 10. juuli 1934 Tallinn) oli Eesti laskursportlane ja sporditegelane.

Ta oli üks 1931. aastal loodud Eesti Laskurliidu asutajaid. 

Aastatel 1931–1933 oli ta ajakirja Eesti Laskur peatoimetaja. 

## Viited

## Välislingid
*
Johannes Türn

**Johannes Türn** (27. mai 1899 Tartu – 8. märts 1993 Tallinn) oli eesti maletaja, kabetaja ja sporditegelane.

Aastatel 1925, 1941 ja 1944 tuli ta Eesti meistriks males  ja 1950. aastal 64-ruudulises kabes. Ta on ainus, kes on tulnud Eesti meistriks nii kabes kui males. 

Ta on arendanud eestikeelset male- ja kabeterminoloogiat, sh on ta mõelnud välja mitmeid sõnu, nt ettur, oda, avang, malend. 

## Isiklikku
Tema poeg oli tehnikateadlane Leo Türn.

## Viited

## Välislingid
*
Reinhold Saulmann

**Reinhold Saulmann** (17. mai 1895 Tallinn – 6. juuni 1936 Tallinn) oli Eesti kergejõustiklane, jääpallur ja sporditegelane.

1920–1924 oli ta sprindis (100, 200 ja 400 m) ning 400 m tõkkejooksus 5-kordne Eesti meister.

## Isiklikku
Ta maeti 9. juunil 1936 Tallinna Rahumäe kalmistule.

## Viited

## Välislingid
*
*Reinhold Saulmanni sporditulemused
*
Rein Vaharo

**Rein Vaharo** (3. jaanuar 1904 – 27. juuli 1980) oli eesti harrastusnäitleja.

Rein Vaharo oli elukutselt bussijuht.

Ta mängis aastatel 1965–1972 Eesti Televisiooni draamasarjas "Mis Koosta peres uudist?" Sassi rolli.

Rein Vaharo mängis episoodilisi rolle ka filmides "Kirjad Sõgedate külast", "Viini postmark" ja "Tuli öös".

## Viited

## Välislingid
*Rein Vaharo Eesti Filmi Andmebaasis
*Haud Tallinna Metsakalmistul
Orienteerumisjooks

**Orienteerumisjooks** on spordiala, kus võistleja peab iseseisvalt jalgsi liikudes läbima maastikul tähistatud raja, kasutades abivahenditena üksnes kaarti ja kompassi.

Orienteerumisjooks on orienteerumisaladest vanim ja tänini populaarseim. Teadaolevalt esimesed orienteerumisjooksu võistlused korraldati Norras 1897. aastal. 

Orienteerumisjooksu võistlusi liigitatakse läbitava distantsi pikkuse järgi:
* sprint
* lühirada
* tavarada
* pikk rada.

Võistlejad jagunevad soo ja vanuse järgi vanuseklassidesse. Tiitlivõistluste medalitele võisteldakse nn põhiklassides, mille tähisteks on M21 ja N21 (vastavalt 21-aastased ja vanemad mehed ja naised). Eesti meistrivõistluste medalitele orienteerumisjooksus võisteldakse ka noorte ja juunioride vanuseklassides (M14, N14, M16, N16, M18, N18, M20, N20) ja veteranide vanuseklassides (M35, N35, M40, N40, M45, N45, M50, N50, M55, N55, M60, N60, M65, N65, M70, N70, M75 ja M80).

## Vaata ka
* Orienteerumine
* 2017. aasta orienteerumisjooksu maailmameistrivõistlused
* Jüriööjooks

## Viited

## Välislingid
* Competition rules for IOF foot orienteering events